Rasman: Arturo Vidal “Inter”ga o‘tdi

Chililik yarim himoyachi Arturo Vidal faoliyatini Italiyada davom ettiradi.

“Inter” klubi o‘z rasmiy saytida 33 yoshli futbolchi transferini e’lon qildi. Hozircha shartnoma tafsilotlari va transfer narxi borasidagi ma’lumotlar oshkor qilinmagan.
Qayd etish joiz, avvalroq milanliklar Vidal uchun “Barselona”ga 1 million yevro to‘lashi va futbolchining “Inter”da yiliga 6 million yevro maosh olishi haqida xabar berilgandi.
Ma’lumot uchun, Vidal “Barselona” sharafini 2018-yildan beri himoya qilib kelayotgandi. Unga qadar esa futbolchi “Bavariya”, “Yuventus” va “Bayer Leverkuzen” jamoalari safida harakat qilgan.

Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!